Președintele Pro România, Victor Ponta, spune că nu le-a cerut liberalilor niciun minister în viitorul guvern și că putea intra în guvernul Dăncilă, dacă ar fi dorit acest lucru.

„Nu am cerut niciun minister, nu mi s-a oferit niciun minister. Daca voiam ministere le luam de la d-na Dăncilă. În august a vrut să îmi dea trei, i-a păcălit pe cei de la CEx că am cerut nouă, nu cerusem nici nouă. În septembrie a vrut să îmi dea patru și miercuri înainte de moțiune îmi dădea șase. Deci, dacă voiam ministere, le luam de la Dăncilă”, a spus Victor Ponta.

„Nu asta e discuția, vrem un proiect”, a adăugat el.

Și președintele PNL, Ludovic Orban, a confirmat că nu a oferit niciun minister pentru Pro România.

Editor web: Monica Bonea